त्रिए पैह्र अपूर्ब घर आया तां दिखदा ऐ जे जन्दरा लगे दा ऐ, ते तिवारी अजें परतोआ नईं ऐ। खीसे चा कुंजी कडियै लाई तां ओ लगी नईं उत्थे होर गै जंदरा लगे दा हा। ए उसदा जंदरा ऐ गै नेहा। ए तिवारी गी कुत्थोआं थोआ होग? ते उसने लाया गै हा, तां उसदी चाबी कुत्थें रक्खी गेआ।? हून ओ अंदर किआं जा? उसगी किश समझै च नेहा आवा करदा। दौं त्रै मिन्ट ओ इसे चाली खड़ोता रेआ होग जे त्रिए छत्तै परा उस क्रिश्चियन कुड़ी ने झांकी मारियै गलाया : "बलगो, औं खोली दिन्निआं।" ओ कुड़ी खल्ल उतरी आई ते उसदे लागै खड़ोते दा अपूर्ब हरानगी ते शर्म मारेआ टबुच्च रेई गेआ। तिवारी हुनै तोड़ी की नेईं आया, उसदे घरै दी चाबी साहब दी इस कुड़ी दे हत्थ किआं आई, इनें गल्लें दी उसगी किश समझ नईं आई। न्हेरी-तंग पैड़िएं च दौनें दे खड़ोने लेई थार नेहा, इसकरी अपूर्ब इक पैड़ी गल्लां उस कदें कीतिआं नेहिआ, इसकरी उस कुड़ी ने जिस बेलै गलाया जे : "मां आक्खा करदी ही जे जंदरा खोलने च में चंगा कम्म नेईं कीता। दिक्खेआं कुसै फड़ित्ती च नईं फसी जायां।" तां अपूर्ब दे मुंआ नें पलें कोई गल्ल नेईं निकली। भारती ने भित्त खोलियै गलाया : "मेरी मां बड़ी डरौकल ऐ। ओ उसै बेले दी मिगी निक्खरा करदी ऐ, जे तुसें वे-बसाही कीती, तां मिगी जेलखानै जाना पौग। पर इस गल्ला औं डरदी नेईं।"